Campaments Masterchef a la Cerdanya – El blog de Campus Cerdanya\n29 juny, 2018 29 juny, 2018 campus\nAquests dies el Chalet del Golf està celebrant la 4ª edició dels Campaments MasterChef, uns campaments aconsellats per a tots aquells nens/es que sentin passió per la cuina així com l’interès sobretot al que envolta l’alimentació i la gastronomia, per arribar a ser algun dia un bons xefs o participants del programa MasterChef (TVE).\nL’objectiu principal d’aquests campaments és que els professors i culinaris del programa ensenyin als nois/es hàbits de vida saludable, a més de les nocions més bàsiques de cuina (higiene, utilització de ganivets, etc…), fins a les tècniques més noves que hi ha actualment en el sector de la cuina. Els nens/es tindran, a més, l’oportunitat de conèixer el jurat de Masterchef així com de conviure en els campaments amb els antics participants de “Masterchef Junior”(TVE).\nFotografia 1: Monitors dels campaments.\nNo només faran cuina en els campaments, també farán excursions, participaran en diverses activitats a l’aire lliure i realitzaran competicions esportives. Cada nit els nens tindran una festa temàtica, amb sopar, espectacle i jocs.\nAquests campaments es realitzen entre els mesos de Juny i Juliol, per a nens/es que tinguin entre 8-16 anys a triar entre una setmana o dues setmanes de durada en els següents llocs; Chalet del Golf (12-17 anys) i Campus Cerdanya (Girona), Coto de la Isleta (Cádiz), Hotel Golf Balneario de Cofrentes (València) i Residencial Miguel Delibes (Burgos).\nFotografia 2: Nois/es cuinant.\nA continuació us deixem una recepta que als alumnes de MasterChef els encanta fer, a més de ser molt fàcil i refrescant per l’estiu, el Tàrtar de Salmó.\nIngredients: (4 pax.)\n• 500 grs de salmó fresc.\n• 1 alvocat.\n• 1 ceba tendra.\n• 1 Tomàquet.\n• 1 Llima.\n1. Netejarem molt bé el tros de salmó, li retirarem la pell, les espines i ho tallarem en forma de daus, sempre amb ganivet, mai a màquina.\n2. A continuació tallarem els ingredients de la següent forma: Agafem l’alvocat el pelem i el tallem en trossos petits. Rentarem la ceba tendra i el cilande, tallarem la ceba tendra en forma brunnoise mentre que el cilande el farem molt picat. El tomàquet li retirarem la pell (truc per retirar la pell del tomàquet de forma fàcil: li farem un tall a la base del tomàquet i ho passarem sota l’aixeta primer en aigua calenta durant una estona per acabar-ho refrescant immediatament amb aigua freda) i ho tallarem en daus petits.\n3. Introduirem tots els ingredients tallats anteriorment en un bol i ho remenarem tot. A continuació li afegirem el suc de la llima, unes gotes de tabasco, els barrejarem tots i li donarem el punt de sal. És important que abans de menjar ho deixem macerar tot durant 30 minuts a la nevera.\n4. És important que abans de presentar-lo l’emplatem amb un motlle rodó, sempre ho podem acabar de decorar amb una mica de sèsam i, a menjar!\nFotografia 3: Tàrtar de Salmó.\nSi voleu ampliar informació o bé si voleu inscriure als vostres fills als Campaments MasterChef, podeu accedir al següent enllaç que deixem a continuació: http://www.campamentosmasterchef.com/\nActivitats i Aventura, Campus Cerdanya, Cultura, tradicions i gastronomia. permalink.


El Sinn Féin aspira a triplicar la seva presència a la República d'Irlanda a les eleccions anticipades d'avui La República\nEl Sinn Féin aspira a triplicar la seva presència a la República d’Irlanda a les eleccions anticipades d’avui\nLa República d’Irlanda acudeix a les urnes avui immersa en una profunda crisi econòmica, política i social. Les eleccions generals anticipades es van forçar després de l’acceptació del rescat de 85.000 milions d’euros de la Unió Europea, que pretén redreçar les finances del país amb un dèficit del 32%. Els sondejos pronostiquen una victòria del principal partit de l’oposició, el centre-dretà Fine Gael, tot i que la formació podria necessitar el suport dels laboristes per formar un govern. Les enquestes també indiquen una derrota històrica pel partit fins ara al capdavant de l’executiu, el liberal Fianna Fáil, que es podria convertir en la quarta força del país, fins i tot per darrere del Partit Laborista i el Sinn Féin.\nMolts irlandesos consideren que l’executiu sortint ha portat el país prop del col·lapse. Amb un atur del 13,4%, unes retallades de la despesa pública que retiraran 15.000 milions d’euros de l’economia en els propers quatre anys i una estimació segons la qual prop de 120.000 persones podrien abandonar el país en els propers mesos, l’esperança és difícil de trobar.\nUna campanya basada en l’economia\nEl rescat de la Unió Europea i l’economia han centrat bona part de la campanya electoral. Els partits majoritaris irlandesos -Fine Gael, laboristes i Fianna Fáil- comparteixen l’opinió que cal aplicar les mesures de disciplina fiscal exigides per Brussel·les, que impliquen retallar 6.000 milions d’euros dels pressupostos per aquest any i fins a un total de 15.000 en els propers quatre. Amb tot, els laboristes han precisat que les retallades haurien d’anar a un ritme més lent i que els plans de reducció del dèficit s’han d’ampliar als propers sis i no només quatre anys.\nEls laboristes, probables socis de coalició del Fine Gael, tenen una intenció de vot de prop del 20%. El partit, liderat per Eamon Gilmore, ha caigut a les enquestes, especialment durant la campanya electoral. Els ciutadans mostren majoritàriament el seu suport pel Fine Gael d’Enda Kenny, que pot aconseguir prop del 38% dels vots. El seu fins ara principal rival polític, el Fianna Fáil, patirà per arribar al 14%, segons les enquestes.\nEl Sinn Féin és l’única força política que s’oposa frontalment al rescat i a les retallades de despesa social que comporta. La decisió del seu líder, el nord-irlandès Gerry Adams, d’abandonar el seu feu de Belfast Oest per presentar-se a les eleccions a la República ha generat moltes simpaties arreu de la nació, fins al punt que la majoria d’enquestes pronostiquen que podria duplicar o, fins i tot, triplicar els 5 diputats actuals dels 166 que conformen la Dáil (parlament irlandès).\nAl carrer la gent està preocupada per l’impacte que les retallades tindran a les seves butxaques. Amb menys despesa pública disponible, i amb els sous de funcionaris i treballadors públics ja retallats entre el 5 i el 10%, alguns veuen poc marge de maniobra. El líder del Fine Gael, Enda Kenny, ja ha anunciat renúncies a pagues extraordinàries, com la que li pertocaria de pensió per haver estat professor. Altres polítics estan fent moviments similars, remarcant que la classe dirigent serà ‘la primera’ a estrènyer-se el cinturó.\nEls col·legis electorals obren a les 7 del matí i tanquen a les 10 de la nit. En total, 3.1 milions d’irlandesos estan cridats a les urnes, en unes de les eleccions més importants al país en les darreres dècades. Està previst que el parlament es torni a reunir amb els nous diputats el dimecres 9 de març.\nL’obligatorietat del gaèlic\nUn altre gran debat que ha agitat el panorama polític irlandès ha estat la proposta del Fine Gael d’eliminar l’examen obligatori de gaèlic irlandès a les proves finals de secundària, que donen dret al Leaving Certificate. La proposta va ser immediatament rebatuda per la resta de partits i pel sindicat estudiantil Union of Students in Ireland, que va convocar una protesta silenciosa davant de la Dáil en defensa de l’obligatorietat (vídeo), perquè ‘convertir la llengua irlandesa en opcional causaria un mal irreparable per al futur de la nostra llengua materna’.


IES Pere Boïl CONCERT FI DE CURS - IES Pere Boïl\nTenim el plaer d’anunciar que el proper dimarts 28 de maig, a les 12h. tindrà lloc a l’Auditori Germanies el 4rt DIA DE LA MÚSICA del IES Pere Boïl.\nEl departament de música ha preparat un concert de fi de curs per a tota la comunitat educativa, com ve fent des de fa més de 10 anys i que promet ser tot un esdeveniment.\nAquest any participen els grups que tenim al centre: Skhoül, Urband, i alumnes dels grups de 4rt ESO i 1r i 2n de Batxillerat.\nTot l’alumnat i les seues famílies esteu convidats!


Una Catalana a Suècia: Primeres necessitats\nPublicat per Teresa a 16:18\nOstres quin luxe!!! A la meva escola i institut no hi havia mai sabó ara que hi penso, quin fàstic!!!\nLavabo o labavo? :P que me'ls fas servir tots dos al post i ara em fas dubtar i tot! :P\nAra vaig a escriure sobre la nostra experiència higiènica aquí, que deu ser cosa de la ciutat o de la gent, però no coincideix gaire amb la teva experiència sueca :P\nLavabo!!!! Of course, Albert gràcies per fer-m'ho notar. Que despistada!\ndoncs sembla que hi han porcs a tot arreu...\nTindries que fer un post dels malabars que fem les dones per anar a un lavabo. Que fàcil ho tenen els homes, eh???\nOstres, això últim "cadena sense tirar" si que noooooooooooo.\nEStic d'acord amb tu, pero penso que ultimament les coses a Catalunya han millorat. Abans quan arribaves al Prat ja sabies que millor aguantar-se el pipi fins que arribessis a casa, pero ara els lavabos son molt nets, amb paper i sabo. PEr altra banda a Estocolm on hi ha escoles molt antigues hi ha hagut debat sobre el mal estat dels banys i de que hi ha alumnes que no gosen anar al lavabo perque estan bruts i fan pudor. Personalment a l'escola on treballo estan molt be, tot i aixi els profes tambe tenen lavabo amb clau nomes per ells.\nEls malabars d'haver de fer pis aguantant-se els pantalos arremangats amb una mà i amb l'altre mà aguantar la porta, perquè no hi ha baldó i haver tingut la prevenció de tallar el paper avans - cas que n'hi hagi- i estar aguantant-lo amb la boca, per només haver de deixar anar la porta un segon mentre ens pujem els pantalos a corre cuita? Si, si, això son malabars! I sortir del lavabo de puntetes per no sucar tota la sabata!!!


La terminologia i el marc conceptual utilitzats mentre era vigent el règim del 78 han de ser urgentment renovats. El règim del 78 ja és mort i ha estat substituït pel règim del 155, que és molt més...\nCom més temps transcorre en la vida d’algú, més sembla que el puguem entendre. És com si els anys es transformessin en pàgines d’un llibre d’instruccions. El més curiós és que fins i tot...\nGaire tranquils no deuen estar al govern espanyol quan des del Ministeri d’Exteriors, conscients que el seu cos diplomàtic ja és incapaç de convèncer ningú, decideixen crear un premi de 12.000 euros per “condecorar” el corresponsal estranger que millor combini el gènere editorial amb la ciència-ficció.\nCinc mesos després de les eleccions, per fi tenim govern a Catalunya. No hi són tots els que voldríem, però hem de celebrar que hi hagi paritat i que les dones comencin a ser una part important de...\nDesprés de la presó amb els seus murs minerals, ve la presó de després de la presó amb els seus murs minerals. És una presó que ja no té cel·les, ni filferros acabats en punta, ni sentinelles...\nEls joves pensen que el temps és una seqüència lineal que es va eixamplant. Els vells saben que el passat recent és un coll d’ampolla que cal travessar per retrobar els amples espais del passat llunyà:...\nCreiem en el progrés de la humanitat, que aquesta tendeix a la millora, encara que sigui mínima i gradual; però tal com afirma el filòsof britànic John Gray: “Això només és una creença religiosa...\nCom deia el Makinavaja «en este mundo podrido y sin ética hay momentos en la vida que solo nos queda la estética». Després de tanta mentida, la força del gest de dir prou es demostrarà amb el temps...\nDes d’ara i fins, com a mínim, les eleccions municipals del maig del 2019, l’única resposta sensata a tota la porqueria que ens abocarà la dreta (PSOE), la dreta de la dreta (PP) i l’extrema dreta...\nS’ha acabat. S’ha acabat callar, s’ha acabat sentir vergonya, s’ha acabat resignar-se, s’ha acabat culpabilitzar-nos, s’ha acabat banalitzar el feminisme, s’ha acabat que ho minimitzeu dient...\nL’actual estratègia Puigdemont de torcebraç amb l’Estat sobta i incomoda, aquí i allà, perquè és una cosa que el catalanisme no havia fet mai. Des d’aquest punt de vista, és contracultural,...


Projecte GRECO: ciència ciutadana per al desenvolupament de l’energia fotovoltaica | Centro de Estudios de Ciencia, Comunicación y Sociedad\nEl Centre d’Estudis de Ciència, Comunicació i Societat de la Universitat Pompeu Fabra (CCS-UPF) participa, juntament amb altres 10 socis internacionals, al projecte europeu GRECO, que posa en pràctica els conceptes de recerca i innovació responsables i “ciència oberta” per al desenvolupament de productes fotovoltaics socialment responsables.\nEl projecte europeu GRECO (“Fostering a Next Generation of European Photovoltaic Society through Open Science”) aplica el concepte de Recerca i Innovació Responsables (RRI per les seves sigles en anglès) a l’àmbit de l’energia fotovoltaica per orientar la innovació cap als desafiaments actuals de la societat. La RRI defensa que una recerca o innovació, per ser responsable, ha de tenir en compte les necessitats, expectatives i valors de la societat en què es desenvolupa. El projecte, que és una iniciativa del programa Horitzó 2020 de la Comissió Europea, compta amb un pressupost de 3 milions d’euros per als seus tres anys de durada.\nL’Institut d’Energia Solar de la Universitat Politècnica de Madrid (UPM) coordina aquest projecte de recerca multidisciplinària en el qual, a més dels investigadors, altres agents com l’administració i la indústria, els professionals de diferents gremis i els propis ciutadans participaran de forma conjunta per desenvolupar sis productes innovadors relacionats amb l’energia fotovoltaica.\nA més, a través de les eines de “ciència oberta” es compartiran al màxim les dades i resultats (en línia amb l’anomenat Open Access o accés obert) per generar un procés de recerca més accessible per a la resta del món. “Això sens dubte permetrà que els conceptes científics desenvolupats puguin ser reutilitzats ràpidament per tercers, la ciència pugui avançar de forma més transversal i no hi hagi doble finançament de les mateixes recerques en diferents parts del món”, comenten Ana Belén Cristóbal i Carlos del Cañizo, coordinadors d’aquest projecte.\nEl CCS-UPF participarà al projecte degut a la seva experiència en participació ciutadana, comunicació científica i RRI. El CCS-UPF, entre d’altres accions, lidera la formació en RRI a nivell intern del projecte GRECO, així com l’elaboració d’un model de ciència oberta i responsable exemplificat en l’energia fotovoltaica.\nEl consorci de recerca, coordinat per la Universitat Politècnica de Madrid, comptarà amb la participació de la Universitat Pompeu Fabra, la Universitat d’Évora (Portugal), el Laboratori Central d’Energia Solar (Bulgària), l’Institut Helmholtz de Berlin (Alemanya), l’Institut Reiner Lemoine (Alemanya) i la Universitat de São Paulo (Brasil). Així mateix, la Junta d’Andalusia, l’empresa suïssa Insolight i l’Associació Euromediterrània de Regants són socis del Consorci.


Sànchez demana a Llarena que el deixi ser investit, encara que sigui per via telemàtica - Diari de Girona\nSànchez demana a Llarena que el deixi ser investit, encara que sigui per via telemàtica\nLa CUP es reuneix amb Carles Puigdemont a Berlín i li mostra suport a la seva investidura. La Mesa posposa el debat sobre la delegació de vot i rebutja també demanar un informe\nefe 11.04.2018 | 01:04\nEl parlament va fer 10 minuts de silenci per reclamar l´alliberament de Forcadell. europa press\nEl diputat de JxCat Jordi Sànchez va demanar al jutge del Tribunal Suprem Pablo Llarena que li permeti sotmetre's a la investidura com a president de la Generalitat, d'acord amb el «requeriment» del Comitè de Drets Humans de l'ONU perquè es garanteixin els seus «drets civils i polítics».\nEn un escrit, a què va tenir accés Efe, l'advocat de Sànchez, Jordi Pina, demana al Suprem que faciliti que l'aspirant de JxCat, actualment empresonat per rebel·lió, pugui participar en el ple d'investidura, bé sigui perquè el deixi en llibertat provisional, li doni un permís penitenciari per anar al Parlament o l'autoritzi a participar en el ple mitjançant videoconferència.\nL'advocat de Sànchez recorda al jutge que el passat 26 de març li va remetre la resolució del Comitè de Drets Humans de Nacions Unides, del passat 23 de març, que, segons el seu parer, insta l'Estat a «garantir cautelarment» els drets «civils i polítics» del diputat de JxCat i exlíder de l'Assemblea Nacional Catalana (ANC).\n«Consegüentment, per garantir que Espanya compleixi els seus compromisos internacionals en matèria de drets humans, s'interessa l'adopció de mesures que facin possible l'exercici d'aquests drets», apunta l'escrit. En concret, Sànchez planteja tres opcions per poder sotmetre's a la investidura, a la sessió convocada per a divendres que ve pel president del Parlament, Roger Torrent.\nDelegació a Berlín\nUna delegació de la CUP formada pels diputats Carles Riera i Maria Sirvent es va reunir ahir amb l'expresident Carles Puigdemont a Berlín i li va traslladar el seu suport -traduït en els seus quatre vots favorables- si ell decidís tornar a presentar la seva candidatura a la presidència.\nLa reunió es va produir ahir al migdia a Berlín, segons va precisar la diputada de la CUP Natàlia Sànchez en roda de premsa al Parlament, i en la trobada la formació anticapitalista va expressar a Puigdemont la seva solidaritat «davant la persecució de què és objecte per part de l'Estat espanyol». Sobre les negociacions i les perspectives perquè el Parlament pugui aprovar la investidura d'un nou president de la Generalitat, la CUP va reiterar a Puigdemont el seu suport incondicional perquè si decidís presentar una altra vegada la seva candidatura, comptaria amb els quatre vots favorables del subgrup, sense necessitat de pactar prèviament el programa de govern.\nSegons Natàlia Sànchez, el suport directe a Puigdemont es produiria per entendre la CUP que és la traducció «del mandat obtingut a les eleccions del 21-D» i que comporta, a més, un exercici de desobediència al Govern central.\nA la reunió, no obstant això, la CUP va fer arribar a Puigdemont un missatge d'advertència sobre l'escenari de diàleg i negociació amb el Govern que l'expresident de la Generalitat es va mostrar partidari d'iniciar. La majoria de la Mesa del Parlament, conformada per JxCat i ERC, va descartar ahir obrir un debat sobre la delegació de vot dels diputats fugits fora d'Espanya, amb el compromís d'abordar-lo en una altra reunió abans del pròxim ple de divendres, si bé ha rebutjat ja demanar un informe als lletrats.\nEl secretari de Comunicació de Cs, Fernando de Páramo, va acusar ahir JxCat de voler fer «un Govern de fugitius fora del control parlamentari» amb la reforma de la Llei de Presidència per investir un president i nomenar consellers a l'estranger.\nL'avís de Torrent\nEl president del Parlament, Roger Torrent,va assegurar que si Sànchez no pot assistir al ple d'investidura, ell i la Cambra «actuaran en conseqüència, com s'ha fet sempre cada cop que l'Estat ha impedit la normalitat al ple».


La resolució judicial conclou que és "necessari" obtenir l'ADN de les despulles del pintor perquè no hi ha altres "restes biològiques o personals"\n1 min. Girona 26/06/2017 16:45\n651x366 Imatge del Teatre-Museu Dalí on està enterrat el pintor / ACN Imatge del Teatre-Museu Dalí on està enterrat el pintor / ACN\nEl jutjat de primera instància número 11 de Madrid ha ordenat exhumar el cadàver del pintor Salvador Dalí per extreure'n mostres d'ADN. La prova genètica ha de permetre resoldre la demanda de paternitat interposada per la figuerenca Maria Pilar Abel, que assegura que és filla del geni del surrealisme.\nL'escrit del jutjat subratlla que és "necessari" obtenir l'ADN de les despulles del pintor, que descansa al Teatre-Museu, perquè no hi ha altres "restes biològiques o personals" amb les quals es pugui dur a terme la comparativa genètica.\nAbel, nascuda l'any 1956, sosté que la seva mare i el pintor van mantenir una relació clandestina quan la dona treballava a Cadaqués d'assistenta per a uns amics de la família Dalí. La resolució del jutjat madrileny que ordena exhumar el cadàver no és ferma i s'hi pot interposar un recurs de reposició.


Detenen el cunyat de Cherif Kouachi, un dels autors de la massacre de "Charlie Hebdo"\nEs tracta de Mourad Hamyd, un home de 20 anys, acusat de tenir lligams islamistes i d'haver-se associat amb malfactors amb finalitats terroristes\nRedacció 27/08/2016 - 19.10 Actualitzat 27/08/2016 - 20.33\nAtemptat a Charlie Hebdo el 7 de gener del 2015\nLa justícia francesa ha detingut aquest dissabte el cunyat de Cherif Kouachi, un dels autors de la massacre contra el setmanari satíric "Charlie Hebdo" el gener de l'any passat.\nEs tracta de Mourad Hamyd, un home de 20 anys, acusat de tenir lligams islamistes i d'haver-se associat amb malfactors amb finalitats terroristes.\nLes autoritats búlgares el van entregar aquest dissabte en compliment d'una ordre de detenció emesa per la justícia francesa. El jove va intentar viatjar a Turquia a finals de juliol, però aquest país li va denegar l'accés.\nMourad Hamid va ser detingut un parell de dies després de l'atemptat al setmanari francès, però el van deixar en llibertat en no tenir proves contra ell. Ara, li han trobat a l'ordinador diversos indicis que apunten a possibles vincles amb el terrorisme jihadista.\nL'atac contra el setmanari satíric Charlie Hebdo pels germans Chérif i Said Kouachi que va provocar 12 morts el 7 de gener del 2015, va ser el primer d'una sèrie d'atemptats islamistes que han sacsejat França durant l'últim any i mig.


La Policia Local informa que el proper dia 25 de gener de 2015, es celebrarà la prova esportiva organitzada pel Club Excursionista de Teià i 7SPORTS 2011 S.L., 1er TEIATLÓ 2015 duatló de muntanya, consistent en un recorregut de tres trams:\nCarrera a peu de 5 km + 19 km de BTT + 3 km de cursa a peu.\nEl recorregut de la mateixa és un circuït tancat de 19 kilòmetres degudament senyalitzat i marcat, que transcorre una part al nucli urbà (Passeig La Riera, en el tram comprès entre el carrer Torrent de Can Mateu i el Torrent del Molí) i una altra part per zona de muntanya.\nEn aquest sentit, per Resolució de l’Alcaldia núm. 19/2015 de 13 de gener de 2015, va adoptar les següents mesures de seguretat amb les següents conseqüències per a la circulació i estacionament de vehicles el dia 25 de gener de 2015:\nLa circulació dels vehicles al Passeig la Riera, en el tram comprès entre el carrer Torrent de Can Mateu i el carrer Can Bassols, des de les 8.00 fins les 14.00 hores del mateix dia, romandrà tancada al trànsit (ambdós sentits de circulació).\n- Pg. La Riera, Can Bassols, Tt. Can Mateu, Passeig La Riera (direcció mar - muntanya).\n- Passeig La Riera, Tt. Can Mateu, Can Bassols i sortida al Pg. La Riera (direcció muntanya mar).\nLa circulació dels vehicles al Passeig la Riera, en el tram comprès entre el Torrent de Can Mateu i el Torrent del Molí, des de les 8.00 fins les 14.00 hores del mateix dia, existirà doble sentit de circulació (mar - muntanya i muntanya – mar), amb la delimitació d’un carril de circulació pel desenvolupament de prova esportiva d’ús exclusiu dels participants, delimitat amb tanques i degudament senyalitzat, de tres (3) metres d’amplada aproximadament a la banda dreta sentit muntanya a comptar des de la vorera.\nL’estacionament de vehicles es trobarà prohibit en ambdós costats del Passeig La Riera en el tram comprès entre el carrer Sant Jordi i el Torrent del Molí, des de les 7.00 hores fins les 14.00 hores del mateix dia, respectant la senyalització provisional col·locada per aquest esdeveniment. Els vehicles que es trobin estacionats a partir de l’esmentada hora seran retirats amb grua.\nLa circulació de vehicles pel carrer Sebastià Dalmau, Camí de Can Mora, Torrent de Can Mora restarà prohibida i en tot cas, restringida a l’accés dels veïns, quan les circumstàncies i participants de la prova ho permetin sempre i quan, no es posi en perill la integritat física dels participants. Tanmateix en totes les vies principals i secundàries haurà d’existir un voluntari de l’organització per tal de controlar el correcte desenvolupament de la prova esportiva\nL’accés al circuït tancat de 19 kilòmetres degudament senyalitzat i marcat, serà per ús exclusiu dels participants de la prova, restant prohibit l’accés al mateix per qualsevol persona o vehicle que no estigui expressament autoritzat, des de les 8.30 fins les 13.00 hores. En tot cas, s’haurà de garantir la seguretat dels participants, i per tant, en totes les vies principals i secundàries haurà d’existir un voluntari de l’organització per tal de controlar el correcte desenvolupament de la prova esportiva.\nPer a qualsevol aclariment o ampliació d’informació us podeu adreçar a la Prefectura de Policia, passeig de La Riera, 120, o bé als telèfons 666 53 58 58 o 93 555 71 14.\nAprofitem l’avinentesa per agrair-vos la vostra col·laboració i en benefici de tots, es fa una crida perquè tothom col·labori respectant les normes de circulació.\nTeià, gener de 2015


27-01-16Qüestions censals en relació amb les societats civils\nInstruccions sobre determinades qüestions censals relacionades amb la modificació en la tributació de les societats civils amb objecte mercantil.\n25-01-16Instruccions per a la formalització del Document Únic Administratiu (DUA)\nEs modifica la Resolució d'11 de juliol de 2014, del Departament de Duanes i Impostos Especials de l'AEAT, en la qual es recullen les instruccions per a la formalització del Document Únic Administratiu (DUA).\n25-01-16Nova versió del document de codis de l'ENS. Passa a la versió 1.9\nS'ha publicat una nova versió del document técnico:"Listas de Codis v1.9".\n21-01-16Estadístiques de comerç exterior.Dades estadístiques.Últimes estadístiques publicades\nÚltimes estadístiques publicades de Comerç Exterior, corresponents al mes de novembre de 2015\n19-01-16Estadístiques de matriculacions (desembre 2015)\nAvenç Mensual sobre l'impost de matriculació de vehicles corresponent al mes de desembre de 2015.\n19-01-16Nou accés a la consulta de documents C-5\nDes del dimecres 20 de gener la consulta de documents C-5, actualment disponible en el procediment d'Importació, podrà trobar-se en el procediment de Sol·licitud d'actuacions prèvies al llevant, de nova creació.\nPer a donar d'alta un nou document C-5, se seleccionarà el tràmit "Presentació de Sol·licitud d'Actuacions prèvies al llevant", i s'elegirà l'opció "Alta de Sol·licitud d'Actuacions Prèvies al Llevant (C-5)".\nL'altra opció, denominada "Alta de Sol·licitud d'Actuacions Prèvies al Llevant (posicionament únic Ventanilla Única Duanera)" està disponible només per al pilot de Finestreta Única Duanera.\nA la consulta dels C-5 presentats s'accedirà per "Consulta de Sol·licitud d'Actuacions prèvies al llevant".\n19-01-16Finestreta Única Duanera (VUA)\nEl projecte començarà a estar operatiu a partir del proper 20 de gener de 2016 a través d'un pilot que tindrà l'objecte de comprovar en un entorn real controlat el correcte funcionament del sistema.\n15-01-16Acord entre les autoritats competents del Regne d'Espanya i dels Estats Units d'Amèrica pel qual s'establixen els procediments a seguir per a l'intercanvi automàtic d'informació descrit a l'article 2 de l'Acord FATCA i aquells necessaris per a l'intercanvi d'informació comunicada en virtut de l'article 4 (1) (b) del mateix acord\n13-01-16Estadística Declarants amb discapacitat IRPF 2013\nEs publica l''Estadística dels declarants amb discapacitat de l'IRPF' corresponent a l'exercici fiscal 2013.\n07-01-16Aplicació de la guia edifact del DUA importació versió V5.0. pre-DUA\nEs comunica que des del proper 20 de gener de 2016 estarà disponible la versió d'importació ICS005 en la part referida al pre-DUA:\n1. Possibilitat de presentar pre-DUAs i declarar el MRN de pre-DUAs per a la seua complementació


Nou espectacle: El periple de Los Sirgadors – Los Sirgadors\nUn cineasta canta als fars de la mediterrània\nUns músics sirgadors estiren de la memòria\nAdaptació musical del documental\n“El Periple, la vella llum d’Europa” (Mario Pons 2018).\nUs presentem un nou projecte: “El periple de los Sirgadors” una adaptació musical la pel·lícula “El Periple, la vella llum d’Europa” (Mario Pons 2018).\nI és que la nostra senya identitària ha estat sempre acompanyar amb imatges cinematogràfiques aquella música que està sonant a cada moment, convertint els concerts en un espectacle on la imatge en moviment és essència del que s’escolta: cançons de treball mentre es veuen als pagesos xafant els arrossars del Delta, de la navegació al riu Ebre mentre som damunt un llaüt, de guiatge de la memòria històrica mentre veiem el far que ens marca la guia per resoldre els traumes del passat o la travessa d’un riu que és metàfora d’unió entre ribes, de vida i de drama.\nEL TRACTAMENT SONOR DE L’ESPECTACLE\nEl terrabastall de les turbines a reacció dels avions russos enlairant-se, el so de vidres trencats d’un bloc de pisos volant pels aire. Els crits dels nens espantats, el soroll de la immensitat del mar i unes pasteres plenes, el “pip, pip, pippp…!!!” dels xiulets dels socorristes a la costa, els plors i singlots, els telèfons mòbils sonant amb milers sms d’alerta, un motor fora borda dèbil, l’helicòpter poderós sobre les costes, els passos per la via del tren, el fogó del sopar, les músiques àrabs distorsionades de les radios, les discussions entre veïns de tenda, els crits dels nens demanat al magatzem del camp de refugiats… el foc de llenya fent petar l’oli de les paelles de cada tenda. L’iman del camp resant cap a la meca\nSón alguns dels Leif motive sonors de l’espectacle de la Banda Sonora Original “El Periple” de los Sirgadors.\nUN CATÀLEG CULTURAL DE BONES INTENCIONS\n“Tots estem bastant bloquejats, aquesta és la veritat”\nVolem contribuir a avançar en un procés d’analisi profund, crític, compromès i transformador de les desigualtats existents i les vulneracions dels drets en el món.\nAquesta visió sobre els fars, és la que uneix les diferents perspectives del viatge musical basat en el cinema proposat, l’empatia amb els diferents personatges que fugen de la guerra, de si mateixos o que viuen en aïllament com els torrers, al servei de tot tipus d’embarcació perduda en la foscor de la nit.\n“Un far obre fronteres, guia a tothom, como un ideòleg, el filòsof, aquella persona que mira més enllà del avui”.\n“Com els fars, som les llums que vivim les unes aïllades de les altres, però juntes podem ser una gran xarxa d’enllumenat que protegeix alnavegant,vingui, d’on vingui”.\nEl dictador inaugura el monument commemoratiu dels “25 años de paz”, expressió cínica del feixisme espanyol a Tortosa, segon monument feixista mes gran de l’Estat després del Valle de los Caidos.\nSonen les percussions i cornetes dels passos de la Setmana Santa tortosina Desfilant davant del monument feixista del mig del riu Ebre al seu pas per Tortosa. Es fusionen amb els cants del Kurdistan d’Ibrahim Alí des dels camps de refugiats grecs.\nDesprés de la guerra civil milers de demòcrates són reclosos a les presons o als camps de treball forçats, són assassinats i oblidats a les cunetes. Del 1939 fins al 1956 es calcula que 200.000 republicans moren afusellats.\nEls cants de batre del Delta ens fan sortir del bucle diabòlic d’una doble moral que permet els símbols totalitaris en llocs públics, el tabú de la guerra i la repressió que cap ciutadà pot qüestionar sense rebre, encara avui, el càstig dels vencedors sobre els vençuts.\nEn clau satírica i sobre sons d’engranatges rovellats, bombes, planys… sona la veu del director del film “El Periple”mentre a la pantalla es crucifica a Jesús de Natzaret sobre les imatges icòniques de les guerres mes sagnants, una síntesi gràfica de la història de les guerres de segle XX des de l’invenció del cinema.\nVaig criar-me per Tortosa\ndes de que era una caganiu,\ni sempre m’atemoria\nl’ocellot al mig del riu.\nEns deien que era record\nD’un malaguanyat estiu\ni una tardor “victoriosa”,\nSobre ferralla de mort,\naquí s’ha fet el seu niu,\nsadoll de jove carn erta,\nCom si no passes el temps,\namb posat feroç i altiu,\nens vigila i humilia\nSilenciós i traïdor,\nsolta un beuratge abortiu,\nQue al seu voltant tot ho empesta,\nSi almenys fos tord o pardal,\nSi per atzar fos perdiu…\nPerò és com un saginero,\nSegur que baix la llosa\nEl Cagaelàstics se’n riu,\nDe veure que li conserven\nEntre ignorancia i oblit\nEncara trobes qui diu:\n“No passa res si se manté\nl’ocellot al mig del riu”.\nQue potser amics i amigues\nMemòria no teniu?\nQue no noteu quin oprobi,\nl’ocellot al mig del riu?\nTant marcats esteu per anys\nsense poder dir ni piu,\nque ni tan sols percebeu\nQue no us queda dignitat?\nL’honor de l’Atxa, on viu,\nque gens no us escandalitza\nViviu convençuts, il·lusos,\nque la cadena aboliu,\ni no us adoneu que us llasta\nl’ocellot al mig del riu!\nQueixeu-vos vosaltres, aigües\nEbrenques que reflectiu\nl’ombra sinistra que fa\nSomnio que arriba un dia\nen què fins l’aigua somriu,\nveient que ha fotut el camp\nl’ocellot del mig del riu.\nVa! Foteu-li una pedrada,\nSi es que fe encara sentiu:\nQue marxe d’una vegada\nL’ocellot del mig del riu!\nVols que fem aquest espectacle a la teva associació, escola, institució…


“L’últim gegant d’Europa” El blog de Sense ficció - TV3 “L’últim gegant d’Europa” » El blog de Sense Ficció - TV3\nMónica Sanz ha escrit:\nHola, no el varem poder veure dimarts passat i voldríem saber quan estarà disponible al vostre web. Estem molt interessats, l'Albert de 9 anys, futur paleontòleg.\nHola Mònica i Albert,\nMoltes gràcies pel vostre interès en la nostra programació!. De moment, no tenim els drets d'internet de "L’últim gegant d’Europa" fins d’aquí a dos anys. En cas que els tinguem abans, ho anunciaríem als nostres perfils de Facebook i Twitter.\nEn cas que estigueu interessats en una còpia, la podeu demanar mitjançant el nostre Servei de Còpies, que la facilitarà en format DVD, la qual es faria de forma expressa i s’hauria de destinar, exclusivament, a visionats interns. En aquesta pàgina http://www.ccma.cat/copies/ podeu consultar les condicions i les tarifes corresponents. Si la còpia és destina a un centre docent, s'aplica una tarifa reduïda en un 30%. Per a qualsevol aclariment addicional, truqueu al 93.499.94.30.


El futur ja és aquí (Josep Ramoneda)\nJOSEP RAMONEDA 19/06/2013 00:00\n1 . PERSONATGES. Ens havíem alliberat gloriosament d'Eurovegas i ja hi tornem a ser. Altra vegada una parella susceptible de tota sospita, l'inefable Enrique Bañuelos i el xinès Stanley Ho, vénen amb la quimera dels casinos i l'oci, i el Govern accepta fer-los una fiscalitat a mida per al projecte BCN World. És escandalós que, en un moment que tothom va ofegat per la crisi i els impostos, es redueixi a una cinquena part la taxa del joc. I que s'utilitzi l'atur com a argument per legitimar una operació de política i negoci amb uns personatges que tenen un currículum per sortir corrents. ¿Ningú es pregunta per què aquest negoci comporta aquest tipus de figures? Tanmateix, el més eloqüent és la justificació que ha donat el conseller Mas-Colell. "No es tracta de si ens importa o no el joc. És una qüestió de voler competir i de si hem de donar suport o no a una de les indústries més importants del país". O sigui, el resultat econòmic és l'única cosa important. On queda la política? ¿El Govern té una idea de país o bé la seva única idea és: val tot el que doni diners? Posats a fer, potser que competim per convertir-nos en un paradís fiscal i que els Bañuelos i companyia campin per aquí com si fos la seva finca. Això sí, llavors alguns baixarem del tren.\n2 . DILEMES. Obama, per fer-se perdonar els excessos dels seus serveis d'espionatge, ha apel·lat als molts atemptats que s'han evitat, cosa que ningú ha demostrat. Però ha tingut la decència de no amagar-se sota el dilema llibertat-seguretat, afirmant categòricament: "Continuo creient que no hem de sacrificar la nostra llibertat per garantir la seguretat". Amb els fets s'acosta a Bush i amb les paraules se n'allunya. Confiem que les paraules acabin arrossegant els fets. La seguretat és sempre un argument eficient per aconseguir la voluntària servitud dels ciutadans. En nom seu, s'accepta quasi tot. Per això els governs són tan aficionats al teatre de la seguretat. Però és erroni plantejar una contradicció entre seguretat i llibertat. Molts dels països més segurs són els països més lliures. I en un país autoritari no es pot parlar de seguretat, perquè el primer que la viola és l'estat. Només en una democràcia es pot trobar l'equilibri entre les restriccions necessàries i la llibertat. Però llavors la primera condició és que la seguretat no sigui un negoci, perquè els que la produeixen faran tot el que sigui per ampliar el seu mercat. És a dir, per reduir les llibertats.\n3 . FUTUR. "Només tinc un record: no oblidar el futur. Tota la resta és insignificant". M'ha colpit aquesta frase de Shimon Peres, el president d'Israel. Es pot entendre en el marc d'un poble sobrecarregat de memòria, marcat a sang i foc per ella, si se'm permet l'expressió, com és el jueu. I s'entén mes quan Shimon Peres diu: "Espero el dia en què arribi la pau al meu país". Probablement Peres pensa que la memòria i la història condicionen massa les polítiques d'Israel i que cal alleujar la càrrega. Poble universal fins que es va embrancar a fer realitat la utopia de l'estat propi, la memòria ha estat durant molts segles la matèria principal per mantenir la idea de comunitat. Ara, un cop dotats d'estat, Shimon Peres la sent com una càrrega feixuga. I invita a mirar endavant: la millor memòria és el futur. Tanmateix, el futur d'Israel passa per un difícil exercici de reconeixement mutu amb els que hauria de compartir pàtria. ¿Es pot arribar a aquest reconeixement suspenent la memòria, mirant només al futur, o cal fer un difícil i dolorós exercici de veritat i comprensió del passat? Potser és la condició d'europeu la que em fa difícil assumir el voluntarisme de Shimon Peres. Els europeus no ens hem alliberat de buscar la veritat en la confrontació amb la història.


OFICIAL | Pedro Martínez, nou entrenador del Baxi Manresa - Regió7 :: El Diari de la Catalunya Central\nEl tècnic campió de lliga ACB el 2017 supleix Joan Peñarroya i enceta la seva tercera etapa al Congost\nxavier prunés 24.06.2019 | 11:34\nJa és oficial. Pedro Martínez torna al Nou Congost per fer-se càrrec del Bàsquet Manresa i per suplir Joan Peñarroya, fitxat pel San Pablo Burgos després de deixar el Baxi en la vuitena posició i classificat per a la Basketball Champions League.\nLa directiva presidida per Josep Sàez no baixa el llistó i amb la contractació de Martínez s'assegura un entrenador de primer nivell, campió de la lliga Endesa amb el València Basket el 2017 i que enceta la seva tercera etapa al Congost. En la primera, del 1990 al 1994, va pilotar el creixement del TDK que uns anys després acabaria guanyant l'ACB (1998), En la segona, d'una sola temporada (2014-15), va aconseguir la salvació esportiva amb una victòria en la última jornada de lliga a la pista del Reial Madrid. Amb 85 victòries, és l'entrenador que ha aconseguit més triomfs a la màxima categoria amb el Bàsquet Manresa. La seva presentació oficial serà el proper dilluns, 1 de juliol.\nDesprés que durant els darrers dies, mentre Peñarroya es desvinculava del Manresa, el nom de Pedro Martínez comencés a sonar amb força, dissabte es va deslligar del Gran Canària i admetia que tenia una proposta del club del Bages. La nit de diumenge, en plena revetlla de Sant Joan, publicava en el seu compte personal de Twitter un més que significatiu "Som-hi!", respòs amb alegria per molts aficionats. Finalment, el Bàsquet Manresa ha confirmat el fitxatge, també per Twitter, aquest matí. Des de la seva marxa del Manresa el 2015, Pedro Martínez ha dirigit el València Basket (2015-17), el Baskonia (2017-18) i el Gran Canària, des del mes de març fins el final de la temporada, al qual va treure de les posicions de descens.


L’Acampada Jove incorpora un nou escenari i amplia l’oferta musical - Acampada Jove\n4 maig, 2018\t• 0 Comentari\nEl festival aposta així pels cantautors amb un espai chill out\nAuxili, Assekes, SUU i Marcel Lázara i Júlia Arrey s’afegeixen al cartell d’enguany\nL’Acampada Jove ha anunciat aquest matí en una roda de premsa a Montblanc les principals novetats d’enguany.\nAquest any el festival comptarà amb un nou escenari a l’espai República, la zona d’esbarjo del festival que com a novetat es convertirà en un espai chill out.\nEn l’acte, també s’han donat a conèixer les noves incorporacions al cartell del festival. Auxili, Assekes, SUU i Marcel Lázara i Júlia Arrey se sumen als ja anunciats Buhos, VadeBo, Sense Sal, Valtonyc, Ebri Knight, Tremenda Jauría, Setrill, Txarango, Smoking Souls, Porto Bello, Xavi Sarrià, Germà Negre, Prozak, Talco, Doctor Prats i Koers.\nEl director de l’Acampada Jove, Pau Morales, ha agraït a la vila de Montblanc l’acollida rebuda durant els 10 anys on s’ha fet i consolidat el festival. “En aquesta dècada, el festival ha doblat els escenaris ampliant l’oferta musical, enguany a l’Acampada tindrem actuacions musicals matí, tarda i nit” ha afirmat el director.\nL’alcalde de Montblanc, Pep Andreu, ha destacat que “estem molt contents i molt agraïts de poder celebrar que enguany fa 10 anys que l’Acampada Jove se celebra a Montblanc, esperem que en siguin molts més”.\nPel que fa a les noves confirmacions de grups que se sumen al cartell del festival, els ontinyentins Auxili tornen a l’Acampada Jove per presentar el seu nou disc Tresors. La situació política i social dels darrers mesos a marcar a la banda de reggae que aposta per un disc explícit i compromès amb la lluita dels drets i la llibertat. D’altra banda, arribats de Benifaió, la banda Assekes trepitjarà per primer cop el festival amb la gira Volar.\nPer altra banda, Marcel Lázara i Júlia Arrey presentaran el projecte musical Pedalant Endins sorgit d’un viatje en bicicleta per Brasil. L’última confirmació és SUU, que arriba a l’Acampada Jove amb la seva guitarra per presentar-nos el seu primer disc Natural.


Oblida les receptes en un robatori a Calonge i el detenen - Diari de Girona\neva batlle 20.02.2017 | 07:18\nHi ha lladres maldestres i aquest podria ser-ne un exemple. I és que els Mossos d'Esquadra de Sant Feliu de Guíxols el van detenir perquè es va deixar les receptes del metge en un robatori a Calonge l'any passat. Gràcies a això el van poder identificar, van emetre una ordre de recerca i captura i divendres el van poder detenir, curiosament en el carrer on havia comès els robatoris.\nEls agents li van poder imputar onze fets. El jutge l'ha enviat a presó. El detingut és un home de 57 anys, de nacionalitat algeriana i veí de Barcelona. Es tracta d'un lladre multireincident a qui els Mossos de la zona ja coneixien perquè havia protagonitzat algun altre episodi curiós.\nTot arrenca quan, a finals de l'any 2016, els Mossos van detectar un augment de robatoris amb força a interior de domicilis situats a la urbanització Treumal, de Calonge. En un sol carrer s'hi van cometre onze robatoris.\nTots els robatoris tenien un mateix modus operandi: el lladre buscava una finestra o balconada que no donés a la via principal, extreia les fulles de fusta o metàl·liques i, un cop desmuntades, treia el vidre fent ús d'un tornavís\nEls domicilis violentats eren apartaments de segona residència i, per tant, els propietaris no detectaven el robatori fins que tornaven o eren avisats per un veí. Fins i tot, en alguna ocasió, el lladre havia decidit ocupar-lo vist que no hi anava ningú. Els agents van comprovar que el lladre, en un dels robatoris, es va deixar objectes personals i receptes mèdiques. Després d'identificar-lo, es va emetre una ordre policial.\nI a quarts de cinc del 10 de febrer, una patrulla va localitzar-lo en el mateix carrer on havien succeït tots els robatoris.\nEl lladre, en detectar la presència policial, va intentar fugir corrents. Després d'una breu persecució a peu, els agents van aconseguir detenir-lo. Li van intervenir una motxilla amb utensilis per cometre fets delictius. El detingut, amb múltiples antecedents, va passar el 13 de febrer a disposició del jutjat de guàrdia de Sant Feliu, el qual va decretar el seu ingrés a presó.\nEnxampat des de Bèlgica\nUn d'aquests antecedents fa referència a un cas ben curiós. I és que aquest delinqüent va ser enxampat in fraganti ara fa un any a Platja d'Aro quan robava en un apartament. El curiós del cas és que la víctima no se'l va pas trobar a dins de casa sinó que l'home, un ciutadà belga, va descobrir amb càmeres de seguretat des de Bèlgica que li havia entrat a casa. Això va activar la Policia Local i els Mossos i el van poder arrestar.


Una dona encarnarà per primer cop el Satan de Serafí Pitarra dels Pastorets de Berga - Regió7\nEn els més de cent anys d'història mai cap actriu ha interpretat el paper del rei de l'infern de Pitarra\n12·12·19 | 11:00\nSònia Ferrer encarnarà el paper de Satan LA FARSA\nEls Pastorets de l'Agrupació Teatral La Farsa de Berga encaren la recta final dels assajos per a l'estrena de la temporada d'aquest Nadal. Una temporada on les actrius hi guanyen terreny i que arriba amb un relleu en la direcció i nous decorats.\nUna de les principals novetats és en el repartiment d'un dels papers principals. Sònia Ferrer farà de Satan i serà la primera vegada a la història dels Pastorets de Berga que una dona interpreta aquest personatge principal. Tal i com recorden els responsables de La Farsa, els Pastorets de Serafí Pitarra es van estrenar a Barcelona el 23 de desembre de 1891. «L'autor va pensar el personatge del Satan a mida de l'Enric Borràs, gran actor, que en va fer una autèntica creació si ens atenem a les crítiques de l'època.»\nEl Nadal de 1900 es van començar a representar a Berga aquests Pastorets del Garrofa i el Pallanga i després de 119 anys, per primera vegada una dona donarà vida al rei de l'infern berguedà. Cal recordar que, el Nadal de 2014, la mateixa actriu Sónia Ferrer ja va interpretar el paper de Sant Miquel, després de més de 50 anys de l'única i última actriu que s'havia ficat a la pell de l'àngel protagonista. Ara, expliquen des de l'entitat teatral «passa del cel a l'infern i es posa al capdavant de les tropes de les tenebres». Compartirà personatge amb Guillem Royo, que es va estrenar fa dues temporades\nA més a més del Satan, també hi haurà nous papers femenins als Pastorets de Berga. Abias, el pastor savi que remena el brou deixa de ser un actor i l'interpretaran actrius. També es desdoblen els papers de Leví, Sadoc i Aquim, pastors amb papers secundaris. Enguany, aquests tres personatges seran sis a cada representació: tres actors i tres actrius, donant així noves oportunitats a les joves actrius de l'entitat.\nTal i com han avançat els responsables del muntatge, una altra de les novetats d'enguany serà l'estrena de dos nous decorats. L'interior de la casa del Garrofa -on li diuen que l'han fet alcalde- i la fusteria de Josep són decorats nous realitzats per Helena Salvador. També s'ha aprofitat per refer-ne d'altres que havien quedat malmesos. Aquesta renovació s'ha dut a terme després de la inundació que va patir el Teatre Municipal de Berga el gener de 2019 i que va obligar a suspendre l'última funció dels Pastorets de la temporada passada, a la vegada que va espatllar alguns dels decorats antics.\nRelleu a la direcció\nLa darrera de les novetats és el relleu que hi ha hagut al capdavant de la direcció de l'espectacle. Marg Marginet, Francesc Marginet i Marc Corominas substitueixen a Angelina Vilella, Ferran Pujols i Anna E. Puig, l'equip encarregat de capitanaejar el muntatge en els darrers anys.\nEl bressol de Jesús arribarà Teatre Municipal de Berga en cinc representacions: l'estrena serà el dia de Nadal, el 25 de desembre a 2/4 de 10 de la nit; i també hi haurà funció el 26 i 29 de desembre i l'1 i el 12 de gener a 2/4 de 6 de la tarda. Les entrades ja són a la venda a www.elspastoretsdeberga.cat


Noticias de Burriana: Les platges de Borriana reben, un any més, la bandera Qualitur\nPortada > Burriana > noticias > Les platges...\nBurriana: Les platges de Borriana reben, un any més, la bandera Qualitur\nLes platges de Borriana han rebut, un any més, la bandera Qualitur que concedeix l'Agència València de Turisme i que acredita l'excel?lència en matèria de qualitat, medi ambient i accessibilitat de les platges, amb la qual cosa el municipi torna a comptar amb les màximes distincions per a la qualitat.\nDesprés de l'acte en el qual també va participar el secretari autonòmic de Turisme, Francesc Colomer, l'alcaldessa ha valorat positivament el fet d?haver rebut el guardó de Qualitur perquè amb ell es reconeix el treball ?ben fet? i visibilitza ?el treball diari realitzat pel consistori perquè la nostra costa siga sinònim d'excel?lència turística, integrant els conceptes de qualitat, medi ambient i accessibilitat?.\nTambé ha mostrat la seua ?satisfacció? i ha assegurat que el propòsit de l'equip de govern és continuar implicant-se ?activament? en el manteniment, la millora i la prosperitat del litoral del municipi perquè totes les persones gaudisquen d'una costa ?neta, respectuosa amb el medi, accessible i confortable??.


Marroc: la periodista Hajar Raissouni, detinguda per "avortament il·legal", ha de quedar en llibertat Marroc: la periodista Hajar Raissouni, detinguda per "avortament il·legal", ha de quedar en llibertat\nMarroc: la periodista Hajar Raissouni, detinguda per "avortament il·legal", ha de quedar en llibertat\nLes autoritats marroquines han de posar en llibertat la periodista Hajar Raissouni, acusada de sotmetre's a un avortament i de mantenir relacions sexuals fora del matrimoni, i retirar tots els càrrecs contra ella, ha declarat Amnistia Internacional la vigília de la primera vista del seu judici, que tindrà lloc el 9 de setembre a Rabat.\nHajar Raissouni, que treballa per al diari independent Akhbar al Yaoum, va ser arrestada el 31 d'agost juntament amb la seva parella, Amin Rifaat, quan sortien d'una clínica de Rabat. El metge i altres dues personis que treballen en la clínica també van ser arrestats, acusats de practicar un avortament.\n“Les acusacions contra Hajar Raissouni són una invasió indignant de la seva intimitat”\nHeba Moraye, Amnistia Internacional\n"La detenció d'Hajar Raissouni i de quatre persones més és totalment injusta, i aquestes acusacions són una indignant invasió de la seva intimitat", ha afirmat Heba Morayef, directora d'Amnistia Internacional per al Pròxim Orient i el Nord d'Àfrica.\nLa llei marroquina tipifica com a delicte les relacions sexuals fora del matrimoni. L'avortament també està penalitzat en totes els circumstàncies, excepte quan corri perill la salut de l'embarassada i el seu marit estigui d'acord. No obstant això, segons el dret internacional les dones tenen dret a l'autonomia física i personal, que inclou la llibertat per prendre els seves pròpies decisions en matèria sexual i reproductiva. Tipificar com a delicte serveis de salut que només necessiten les dones, com és el cas de l'avortament, constitueix discriminació de gènere.\n"Aquest cas és un cru recordatori de la urgent necessitat de derogar les lleis del Marroc que tipifiquin com a delicte els relacions sexuals fora del matrimoni i l'avortament. Aquestes disposicions violen diversos drets de les done, inclòs el dret a l'autonomia física i personal, a no ser discriminades, a la intimitat i a la salut", ha afirmat Heba Morayef.\n"En comptes d'intimidar Hajar Raissouni processant-la per càrrecs injusts, les autoritats han de posar-l'en llibertat immediatament i sense condicions i retirar tots els càrrecs presentats contra ella i altres persones implicades en el cas".\nLa parella d'Hajar Raissouni està detingut pels mateixos càrrecs que ella. El metge i els seus dues ajudants, també detinguts, estan acusats de practicar un avortament i participar en el procediment. El metge, a més, està acusat de proporcionar habitualment serveis d'avortament, i pot ser condemnat fins a a 10 anys de presó.\nDesprés del seu arrest, Hajar Raissouni va quedar detinguda en una comissaria de Rabat. El 2 de setembre va comparèixer davant la fiscalia i va ser acusada de mantenir relacions sexuals fora del matrimoni i "consentir que es li practiqués un avortament".\nEl Codi Penal del Marroc preveu penes de fins a un any de presó per als parelles que mantinguin relacions sexuals fora del matrimoni. Així mateix, la dona que se sotmet a un avortament pot ser condemnada a una pena d'entre sis mesos i dos anys de presó i al pagament de multa.\nEl 5 de setembre, la fiscalia de Rabat va revelar els resultats de l'examen mèdic d'Hajar Raissouni, vulnerant escandalosament la seva intimitat, i va afirmar que la clínica on havia anat estava sota vigilància per sospitar que oferia serveis d'avortament. L'advocat de la jove, Saad Sahli, ha afirmat que les proves mèdiques no havien trobat indicis concrets d'avortament.\nLa declaració també assenyalava que la detenció de Hajar Raissouni no havia tingut res a veure amb la seva professió de periodista, sinó únicament amb els delictes d'avortament i relacions sexuals fora del matrimoni, un fet que ella nega.\nEl 4 de setembre, en una carta enviada per Hajar al seu diari, la periodista afirma que, mentre estava sota custòdia, la van interrogar sobre els seus articles de caràcter polític, sobre un dels seus companys a Akhbar al Yaoum i sobre la seva família, inclòs el seu oncle Ahmed Raissouni, destacat teòleg i expresident del Moviment Singularitat i Reforma, que és considera un dels principals moviments islàmics del Marroc. Això fa témer que les autoritats l'hagin posat en el punt de mira pel seu treball periodístic.\nAl maig de 2019, Hajar Raissouni va publicar un seguit d'entrevistes amb Ahmed Zefzafi, pare de Nasser Zefzafi, dirigent del moviment de protesta del Rif (Hirak). La periodista també ha publicat articles crítics amb les autoritats marroquines. Taoufik Bouachrine, director d'Akhbar al Yaoum, el diari pel qual treballa Hajar, va ser condemnat a 12 anys de presó per càrrecs de motivació política al novembre de 2018.


Curs de Taller de Prevenció del suïcidi: Enfocaments preventius, avaluació del risc i pla terapèutic on-line per Col.legi Oficial de Psicologia de Catalunya - educaweb.cat\nTaller de Prevenció del suïcidi: Enfocaments preventius, avaluació del risc i pla terapèutic\nSobreviure a la mort per suïcidi d'un familiar o ser estimat és un esdeveniment traumàtic. La incidència de la mort per suïcidi és molt elevada. Per això aprendre a prevenir la mort per suïcidi és un pas clau dins de la Psicoteràpia.\nEn aquest taller aprendrem com fer prevenció del suïcidi i què fer una vegada s'identifica el risc elevat de suïcidi. Així mateix abordarem els nivells de risc i què fer segons sigui el cas. Començarem oferint dades generals de la mort per suïcidi i com es comporta est a Espanya. Continuarem enfocant-nos en els factors de risc i protecció, així com avaluar el risc de la conducta suïcida.\nI amb tot això, què fer? Quines intervencions clíniques són eficaces? Quines recomanacions ofereix l'OMS? Com intervenir en la crisi de suïcidi i posterior a ella? Aprendrem l'avaluació i propostes d'intervenció per a abordar-ho.\nFarem una breu anotació sobre com acompanyar als supervivents de suïcidi, als familiars i amics dels quals aconsegueixen morir mitjançant conducta suïcida. Treballar el dolor per a sanar i oferir la possibilitat d'una societat més saludable és la nostra responsabilitat. Igualment acabarem oferint mites sobre el suïcidi comparant-lo amb la realitat i les dades contrastades de com es comporta.\nAspectes Generals sobre el suïcidi\nQuè diu l'OMS sobre el suïcidi\nEpidemiologia de suïcidi a Espanya\nImpacte general de la mort per suïcidi\nPreparant el terreny: Prevenció del Suïcidi\nMesures des dels mitjans de comunicació per a prevenir-ho\nMesures per a la restricció de mitjans letals\nPaper d'internet en la conducta suïcida\nQuines intervencions clíniques són eficaces?\nGrups socials rellevants en la prevenció del suïcidi\nPersonalitat i trets\nDeterminació del risc\nQüestionaris i inventaris d'avaluació\nEl Pla terapèutic\nActuar en cas d'emergència: Criteris d'actuació davant l'amenaça.\nTreballar amb l'ambivalència: Els contractes de no suïcidi\nCom prevenir les autolesionis\nObjectius de tractament a mig/llarg termini\nAcompanyant als familiars després d'un suïcidi\nEl duel per suïcidi\nPautes de regulació i contenció\nEls rituals d'acomiadada\nL'assistent haurà de tenir a la seva disposició un ordinador amb sortida de so, micròfon i connexió a internet.\nOferir dades generals de la incidència de suïcidi a nivell mundial\nEstablir epidemiologia de suïcidi a Espanya\nConèixer factors de risc per a la conducta suïcida\nEstablir com avaluar el risc de conducta suïcida\nIdentificar intervencions clíniques eficaces per a prevenció de la conducta suïcida mitjançant la potenciació dels factors de protecció i resiliència.\nTreballar com acompanyar als familiars o amics després de la mort per suïcidi d'un ser estimat\nColegiado/a COPC: 20,00 euros Colegiados/as de otros Colegios de Psicología de España con convenio: 36,00 euros Estudiantes de grado de Psicología: 16,00 euros No colegiado/a: 36,00 euros Precolegiados/as: 16,00 euros Colegiados/as con bonificación especial por desempleo: 16,00 euros\nSol·licita informació gratuïta a Col.legi Oficial de Psicologia de Catalunya\nCampus i seus: Col.legi Oficial de Psicologia de Catalunya\n360 persones s'han interessat en aquest curs en els últims 3 mesos\nMàster en Teràpies de Tercera Generació i Aplicació de les Noves Tecnologies (ISEP Barcelona)


Giulietta Gordigiani von Mendelssohn, pianista i amiga de Gaspar Cassadó | Femení i Singulars\nGiulietta Gordigiani von Mendelssohn, pianista i amiga de Gaspar Cassadó\n02 dimecres nov. 2016\n“És una casa on es respira un centenar de milions, però al mateix temps molta bohèmia, la qual cosa és conciliable amb tanta riquesa. La senyora Mendelssohn, és florentina i filla d’un pintor ric, però no un dels grans. Va tenir la sort d’agradar i de casar-se amb el banquer alemany més ric (…). El seu marit és nét del famós compositor Mendelssohn. Ella canta com una sirena i toca el piano com Liszt. Això explicaria la seva història d’amor”. (…)\nGiulietta Gordigiani. Fotografia Arxiu familiar.\nAquest text, de l’any 1907, pertany a l’escriptor Giuseppe Antonio Borgese i descriu la casa dels Mendelssohn de Berlín, un centre de referència de la vida artística i cultural de la ciutat, a principis del segle XX, i per on hi va passar el bo i millor de l’elit intel·lectual i artística d’aquells anys, pel damunt de tot músics. Els amfitrions eren uns grans amants de la música i sempre tenien la casa plena d’il·lustres intèrprets disposats a delectar als seus convidats amb algun concert i, molts cops, ells dos també hi participaven. Perquè tant l’un com l’altra, provenien de famílies de músics. Ell, Robert von Mendelssohn era descendent dels coneguts Mendelssohn i era un apassionat de la música, era violoncel·lista amateur, banquer i propietari de la Mendelssohn&Co, un dels bancs més importants d’Alemanya. I ella, la senyora Mendelssohn, aquella dama que cantava com una sirena i tocava el piano com Liszt, era italiana, i havia estat educada de manera exquisida, sobretot en la música. Es deia Giulietta Gordigiani.\nGiulietta havia nascut a Florència el 1871 i provenia d’una família d’artistes i músics. El pare, Michele Gordigiani va ser un famós pintor de retrats de cases reials i era fill i nét de músics. I la mare, Gabrielle Coujere, era meitat francesa meitat russa, i va ser una dona molt interessada per la filosofia.\nMichele Gordigiani amb la seva filla Giulietta. Fotografia Arxiu familiar.\nGiulietta va ser instruïda de manera que la música, l’art, van ocupar un lloc preeminent: classes de cant, de piano, lectures i també es va anar modelant amb tot el que vivia i sentia al saló de la seva casa florentina.\nVa ser precisament en aquestes vetllades que, entre d’altres, coneixeria la famosa Eleonora Duse, l’actriu italiana, i la persona que li donaria més suport, tant personalment com artísticament, en els anys de joventut. Tant va ser així que, el 1896, se sentia preparada per fer el seu debut artístic. El destí, París. Tenia vint-i-cinc anys i es presentava com a cantant, una decisió i una carrera conduïda i apuntalada per l’actriu italiana. I de París a Berlín, i més tard a Sant Petersburg. I arreu aplaudida i elogiada.\nAquells van ser uns anys intensos per a Giulietta, però van durar poc. Bé, la decisió la va prendre ella. El 1899, canviava els escenaris pels salons de les seves mansions. Es casava amb un von Mendelssohn. S’havien conegut uns anys abans, a Berlin. Ell, catorze anys més gran, li donaria estabilitat, status social i riquesa i ella, amb el seu “savoir fair” i talent, faria brillar tot el que els envoltava Una etapa feliç en què naixerien els seus tres fills: dues noies, i un noi. I Giulietta i Robert es van convertir en protagonistes de l’elit cultural, social i política, tant de Berlín, com de Florència.\nLa Robert i Giulietta von Mendelssohn amb els seus fills. Fotografia Arxiu familiar\nPerò aquella felicitat es va anar diluint, perquè el món real era un altre. La I Guerra Mundial sacsejava amb duresa milions de persones, i a ella, tot i que la vivia d’esquitllada, de cop, també se li va capgirar el seu món. L’any 1917, en plena Guerra, el seu home moria i això la situava, en un pla completament diferent. Convertida en viuda, passava a ser sòcia del poderós banc Mendelssohn&Co, i heretava una immensa fortuna. Tenia quaranta-sis anys i començava una nova i fructífera etapa artística.(…)\nSi ens vols saber més, segueix escoltant…!\nNOTA: Aquest “Femeni i singulars” no l’hagués pogut fer sinó hagués estat per les hores de conversa i l’ajuda incondicional de Carme Pérez, família llunyana de Giulietta Gordigiani. Vull expressar-li el meu agraïment.


COL-LABORACIONS - Automatic Tarraco\nDes dels seus inicis, Automatic Tarraco, ha estat vinculat i associat a l’Associació Catalana del Vending (ACV), amb el nº de client 11001, la cual ens ajuda a tots els associats a estar vinculats entre tots nosaltres i l’administració. Amb aquest distintiu, la ACV, reconeix i recomana a les empreses associades, per tindre tota la documentació necessària per tal de portar a terme l’activitat d’operador de vending.\nCom que estem vinculats a altres empreses operadores a nivell nacional, també estem associats a l’associació nacional del vending, Aneda.Aquesta associació ens informa i assessora de totes les novetats legislatives a part de vetllar per una professionalitat del sector.\nCàritas Interparroquial de Tarragona, és una entitat que representa les Càritas parroquials de la Ciutat.La seva missió és coordinar i executar projectes d’ajuda social a aquells col·lectius que per la seva situació necessiten un recolzament humà i material. Aquesta iniciativa està adreçada a les persones que en situació de risc d’exclusió social o amb mitjans precaris, no poden començar el dia amb un àpat calent, en aquest cas, esmorzar. El projecte que s’ha dissenyat, denominat “CAFÈ I CALIU” és una cafeteria que facilitarà a un nombrós col·lectiu de persones un aliment calent a primera hora del matí.\nPer tot això, col·laborem en aquest projecte recolzant-lo amb una màquina de begudes calentes i els productes que dispensa.\nC.A.S.A. Col·lectiu d'Accions Solidàries amb Àfrica es una associació composada per tothom que vol ser-ne membre. Tothom que vol aportar idees i suggeriments les converteix en la llavor d'un projecte sobre el que treballarem per fer-lo realitat. La filosofia del grup consisteix en esdevenir un pont entre tothom que té la inquietud d'ajudar a l'Àfrica i no sap com fer-ho i aquell que necessita que l'ajudin. Qui ens proposa una idea dóna una clau a la qual mirem de trobar-hi el seu pany. Som conscients de les nostres limitacions i en fem d'elles un tarannà. Com no tenim una infraestructura fixa a l'Àfrica cerquem qui ens la faciliti en cada projecte. Accions sempre directes, sempre documentades rigorosament perquè ningú no pugui tenir el mínim dubte que tot allò que se'ns ha confiat ha arribat al seu destinatari.\nTambé donem suport a l’esport Tarragoní, col·laborant amb les proves que organitza el patronat d’esports de Tarragona durant tot l’any. Subministrem consumibles per als avituallaments per a les persones que participen en totes les proves. Caminades populars, mitja marató de Tarragona, etc.\nDes dels primers moments que es va iniciar el projecte de Tarragona 2017, em estat recolzant la candidatura per tal de poder veure aquest somni omplert. Em i estem col·laborant amb la difusió del esdeveniment.


✅ S'estabilitza per fi la xifra de morts per coronavirus a Espanya\nMinut a minut | Catalunya Diari\nLa corba s'estabilitza a Espanya: es registren 164 morts per segon dia consecutiu\nLa xifra total arriba a 25.428 de morts a l'Estat\nRedacció 04/05/2020 11:06h\nEspanya ha registrat 164 morts a causa del coronavirus en les darreres 24 hores. És exactament la mateixa xifra que es va registrar ahir diumenge i el total de defuncions pel virus s'eleva a 25.428.\nSegons les dades del ministeri de Sanitat, des d’aquest diumenge hi ha hagut 356 nous casos confirmats per la covid-19, la xifra més baixa des del 8 de març i un 0,16% superior a les dades de fa 24 hores. Aquest diumenge la xifra de confirmats per PCR era de 838. Pel que fa a al nombre de curats, hi ha hagut 2.441 altes mèdiques en l’últim dia, 790 més que fa 24 hores.\nEn l’últim dia, s’han produït 394 noves hospitalitzacions i 21 ingressos a les UCI. En xifres totals, ja hi ha 218.011 casos confirmats, 25.428 defuncions i 121.343 curats.\nEuropa supera el primer pic de contagis\nLa directora del Centre Europeu de Prevenció i Control de Malalties (ECDC), Andrea Ammon, ha assegurat que des de dissabte Europa ha deixat enrere el pic de la «primera onada de contagis» del coronavirus.\nEn una compareixença a l'Eurocambra, Ammon ha afirmat que tots els estats de la Unió Europea han registrat una caiguda dels casos, excepte Bulgària, on hi ha un increment, i Polònia, Romania, Suècia i el Regne Unit on no hi ha canvis significatius. «A la resta hi ha una disminució substancial», ha remarcat la directora de l'ECDC. Ammon ha destacat que el confinament ha aconseguit reduir el 45% dels contagis aquest últim mes.\n«El coronavirus no marxarà fins que no tinguem una vacuna», ha recordat, però, Ammon. En aquest sentit, ha alertat que no es pot abaixar la guàrdia i que la població ha de ser conscient que no es pot tornar encara a la normalitat.\nSanitat pensa en un rebrot de coronavirus: Primera exigència a les comunitats


Els taekwondistas FER, a por una medalla a l'Europeu absolut - Proyecto FER\n23.03.2016 - 12:00 AM\nEls taekwondistas FER, a por una medalla a l’Europeu absolut\nRaúl Martínez i Daniel Ros confirmaren el passat cap de setmana a l’Open de Bèlgica el seu pletòric estat físic. Al Campionat d’Espanya es van pujar al més alt del podi mentre que a la primera competició internacional, Raúl Martínez s’ha penjat la medalla d’or i Daniel Ros la de plata. Estos dos èxits ratifiquen el bon moment que travessen i lis atorga un extra de motivació i confiança per a afrontar la gran cita de la temporada com és el Campionat d’Europa de Suïssa en maig.\nEspectacular inici de temporada per als dos brillant al Campionat d’Espanya i Open de Bèlgica. Cóm esteu vivint este gran moment?\nRaúl Martínez: No he pogut començar 2016 de millor manera amb estos dos ors. Estem treballant molt dur i poder pujar al més alt del podi és una gran satisfacció.\nDaniel Ros: Està sent un gran inici de temporada. De moment, hem complit el primer objectiu que era aconseguir la classificació per a l’Europeu i la primera presa de contacte a nivell internacional ha sigut molt positiva.\nAquests resultats certifiquen el vostre gran estat de forma, i en el cas de Raúl més encara perquè per fi ha deixat enrere els dolors de la lesió que no et permetia brillar del tot ,no?\nRaúl Martínez: Eixir d’una operació de lligament creuat al genoll i tornar a estar a este gran nivell no és gens fácil. Els que ho hem sofert sabem el que costa. Però si s’aconsegueix vore com un impuls, es pot tornar amb més força.\nDaniel Ros: Jo estic gaudint i em trobe molt bé, però no tan sols en les competicions, sinò cada dia. Però els resultats a les competiciones ho avalen un poc més.\nTots aquests èxits ens ajudaran a preparar millor la vostra gran cita de la temporada com és el Campionat d’Europa de maig.\nRaúl Martínez: L’Europeu és el meu objectiu d’enguany i vull continuar treballant com ho estem fent per a aconseguir pujar al podi. Hi ha molt de nivell però em veig capaç. Em faria molta il.lusió guanyar una medalla al Campionat d’Europa i per això vaig a lluitar a mort.\nDaniel Ros: Afronte l’Europeu amb tota la il.lusió que puc. Crec que és el moment de donar el pas definitiu i pujar-me al podi en una cita important.\nPrevious Post Ix el sol per a Mónica Merenciano\nNext Post Agenda dels esportistes FER (25-27 de març)


5 estils amb caràcter per personalitzar la teva llar - El Magazine de Corp\n04 Dec 5 estils amb caràcter per personalitzar la teva llar\nQuan penses en la teva llar, penses en molt més que en com està construïda o quantes habitacions té. Somies amb quin ambient es respirarà o com personalitzar-la perquè reflecteixi la teva personalitat i la dels que viuen amb tu. Si acabes d’adquirir un habitatge o vols donar-li un aire nou a casa teva i no saps quin estil escollir, et mostrem algunes idees que poden inspirar-te.\nT’encanta viatjar, t’enamoren les cultures llunyanes, ets una ànima lliure… no cal que ens diguis res més! Encaixes amb l’estil ètnic. Submergeix-te en la fusió d’influències i la barreja de cultures. Aquest estil d’inspiració viatgera i bohèmia t’ajudarà a crear un espai únic i singular, on conviuen elements de tot el món: africans, indis, orientals, àrabs, llatinoamericans… Els materials naturals com la fusta, teixits, vímet, fang, pedra o bambú són els més adequats i els colors que millor combinen amb aquest estil són el blanc barrejat amb tons taronges, vermells, marrons, verds i blaus. La teva llar serà un reflex del teu estil de vida, així que no t’oblidis d’afegir detalls portats dels teus viatges com màscares de tribus africanes, catifes orientals, tòtems, instruments musicals d’altres cultures… Tots els que et visitin sabran que has viscut un munt d’aventures.\nImatge facilitada per casaydiseno.com\n¿T’agrada l’artesania, la tradició i l’ambient de les cases del camp? El rústic pot ser el teu estil ideal. Combina materials naturals com la pedra i la fusta amb elements típics del món rural com són el ferro o la ceràmica. Barrejant colors mostassa, ocres i marrons, aconseguiràs un ambient càlid i acollidor. Per suposat, pots donar algun toc de color per trencar la monotonia! Si vols aconseguir els efectes típics de les masies, com les bigues de fustes, prova d’utilitzar motllures. Afegeix algun detall que recordi a la natura, per exemple flors seques. Prepara-ho tot per gaudir de la teva casa amb encant!\nElegància, simplicitat i elements pràctics són les claus de l’estil modern. Aconsegueix un look molt semblant al minimalista, amb formes simples i línies rectes, i evita recarregar qualsevol espai. Les fustes lacades, el vidre, el metall i la pell són els materials més utilitzats i l’acrílic i el formigó guanyen protagonisme a la cuina. Seguint en la línia de la senzillesa, basa el look de la teva llar en colors blancs i grisos i aporta el toc de color amb algun complement. La llum natural és molt important, aprofita-la utilitzant cortines clares. Serà aquest el teu estil?\nSi la teva llar compta amb espais amplis, et recomanem l’estil industrial. Simple, minimalista i intemporal. Aquest look reflexa un ambient urbà i fuig de la sobrecàrrega d’elements per donar importància als espais pràctics i a la simplicitat. Vesteix el teu habitatge amb l’estil industrial utilitzant materials com el metall, l’alumini, el ciment, el vidre i la fusta. Si tens la sort de comptar amb alguna paret de maons o formigó, conserva-la! El blanc, el negre, el gris i el beix són els colors perfectes i et recomanem visitar algunes botigues de segona mà o a restauradors per afegir mobiliari o elements antics i aconseguir aquest toc inconfusible. També pots crear els teus propis mobles amb blocs de formigó i canonades. Anem per feina!\nImatge facilitada per inspirahogar.com\nEt sentiràs com una estrella de l’època dorada de Hollywood amb aquest estil luxós, elegant i una mica extravagant. L’estil glam inunda les estances d’elements decoratius i sofisticats, amb especial importància dels miralls, les làmpades espectaculars i els mobles entapissats amb capitoné. Els colors metal·litzats són els protagonistes, sobre tot el plata, el daurat, el blanc i el negre. Si t’agrada aquest look però és massa per a tu, et recomanem optar per un estil més neutre i afegir alguns detalls glamurosos: un coixí amb lluentons o serrells, folrar una paret amb paper pintat sofisticat i cridaner… T’atreveixes?\nImatge facilitada per elblogdeldecorador.cl\nT’has decidit per algun d’aquests estils? Potser el teu es trobi entre aquests altres.


La seducció de la saviesa: Dolça o amarga?\n"Dolça xocolata, amarga al paladar, dolça a l' ànima".\nPer què no parlar en aquest bloc, d' una gran seductora d' homes, -d' homes i de dones, com em recordaria certa diputada..- (de fet, les estadístiques diuen, que és més seductora de dones que d'homes): La Xocolata.\nO es que només pot ser producte exclusiu dels blocs gastronòmics? Percebo en aquest producte més matisos dels que la gastronomia pot donar cobertura...sí, 'cobertura' és la paraula més escaient parlant de xocolata..\nMata les penes -o almenys les adorm-, excita el paladar..-i diuen que més coses-, ens evoca records d' infància....\nPotser sí que van estar encertats els antics asteques al considerar-la "regal dels déus". La ciència ha avalat l' opinió d' ells, batejant la planta del cacau amb el nom Theobroma (en grec, broma deriva de les paraules que signifiquen aliment i theo: dels déus).\nSi ens fa falta una proba de fe per creure en l' existència d' un èsser superior, només cal que obrim l' armari o la nevera, i contemplem durant una estona, la tauleta fosca que alimenta déus i mortals.\nLa cara més fosca d' aquest aliment fosc, com sempre, són els interessos econòmics que es creen al darrera. Els petits productors africans, han tastat el sabor més amarg d' un fruit que alimenta déus...i enverina algún altre èsser espiritual -o serà carnal?- més despietat; cobdícia?\nI es que la relació entre xocolata i poder ve de molt lluny. Va ser avantpassada del nostre flamant euro -perdoneu la ironia-, i de qualsevol altra unitat monetària. Amb una llavor de cacau, els asteques es proveïen d' un bon tomàquet, i amb 200 grans de cacau, ja tenien un senyor gall d' indi per posar a taula.\nDeixant a banda les connotacions més amargues de la xocolata, dèiem al principi, que és molt rica en matisos. D' aquest fet, en donen proba els catadors de xocolata. A mesura que la peça es desfà lentament sobre la llengua, les diferents varietats de xocolata deixen anar els secrets d' una personalitat plena de tonalitats i subtileses.\nAquest gran ventall de percepcions sensorials són les que fan de la xocolata, una seductora...no sé si de saviesa, però del que sí n' estic segura, és que els savis també són seduïts per ella.\nCom anar al cel i tornar-Els Pets\nun amor dolç...\nPublicat per Tina Bellapart a 13:08


La vicealcaldessa subratlla que la construcció dels 438 habitatges d'enginyers de completarà un buit urbà històric\n25 de març de 2021 (16:38 CET)\nfachada viviendas ep\nLa vicealcaldessa de València i portaveu del grup municipal socialista, Sandra Gómez, ha aplaudit avui l'anunci del ministre de Transports, Mobilitat i Agenda Urbana, José Luis Ábalos, sobre l'adjudicació de les obres d'urbanització dels terrenys de l'antiga caserna d'Enginyers de València, amb un import de 2,4 milions d'euros i un termini d'execució de setze mesos.\nSandra Gómez ha afirmat que gràcies a aquesta resolució "estem més prop de ser una de la primera ciutat a desenvolupar el pla d'habitatge assequible del Govern d'Espanya". En concret, en aquesta actuació "es construiran 438 habitatges destinats a lloguer assequible" i "es posarà fi a un buit urbà històric".\nAixí ha destacat que aquesta actuació acaba amb dècades de degradació i permetrà consolidar amb dotacions i equipaments públics la zona gràcies a la construcció del nou centre educatiu públic Sant Ángel de la Guarda o d'un nou parc.\nLa vicealcaldessa ha recordat que a més, el pla d'habitatge impulsat pel Ministeri preveu la construcció d'altres 600 habitatges al Parc d'Artilleria, també situat al carrer Sant Vicent. "Aquesta és una zona estratègica", ha valorat i ha recordat que d'aquí a una mica temps "començarà el soterrament de les vies de parc central pel qual es consolidarà un espai central de la ciutat".


La JEP demana al Parlament que anunciï el substitut de Torra en dos dies\nBarcelona. Dijous, 23 de Gener 2020. 19:17\nActualitzat: Dijous, 23 de Gener 2020. 20:51\nLa Junta Electoral Provincial (JEP) de Barcelona ha acordat aquest dijous que el Parlament ha de comunicar qui és el substitut de Quim Torra a la Cambra catalana abans de dos dies per donar-li l'acta de diputat, que en principi és Maria Sesarrich. Alhora, ha comunicat que si el Parlament no respon, la JEP emetrà d'ofici la certificació de l'acta. Per altra part, també ha anunciat que Ferran Mascarell serà el substitut de Carles Puigdemont en ser designat eurodiputat.\nLa JEP va decidir el passat 10 de gener, arran de l'acord de la JEC del 3 de gener, anul·lar l'acta de Torra i donar-li al següent de la llista, Mascarell. Paral·lelament, el president del Parlament, Roger Torrent, i el secretari general de la cambra van comunicar a la JEP la renúncia voluntària de Puigdemont a la seva acta, ja que va prendre possessió com a eurodiputat. En el mateix escrit, la cambra catalana deia que Puigdemont seria substituït per Mascarell. No obstant, aquest escrit no va arribar a la JEP fins aquest dimecres, 22 de gener.\nPer això, l'acta de Puigdemont passa a Mascarell, i l'acta de Torra, que aquest dijous el Tribunal Suprem ha decidit mantenir anul·lada cautelarment, hauria de passar al següent diputat disponible de la llista, que podria ser Maria Senserrich, seguida de Santi Vilanova. La JEP demana al secretari del Parlament perquè en dos dies emeti certificació de la persona que consta com a següent a la llista de JxCat després de Mascarell.\nAquest acord es comunicarà a Torra, al Parlament, a JxCat i al PP, Cs i Vox, que van demanar la inhabilitació del president de la Generalitat. L'acord, però, es pot recórrer.\ngovern espanyol Sánchez manté la reunió amb Torra i passa la pilota al Parlament Nicolas Tomás


Fer un blog en català, més fàcil que mai | Actualidad | EL PAÍS Catalunya\nFer un blog en català, més fàcil que mai\nNeix ElMeu.blog, una plataforma catalana perquè qualsevol persona pugui escriure i tenir presència a Internet\nBarcelona 12 AGO 2017 - 13:54\tCEST\nPàgina principal d'ElMeu.blog. Informaticat\nInformatiCat, l'entitat sense ànim de lucre que promou la llengua catalana a Internet, ha llançat aquest divendres ElMeu.blog, una plataforma de creació de blogs que permet fer un perfil personal d'una manera molt fàcil i que alhora incentiva a l'escriptura.\nLa pàgina web es caracteritza per ser molt intuïtiva, ja que no calen coneixements d'informàtica per utilitzar-la. L'edició del blog es realitza visualment amb una sèrie de menús molt senzills, que permeten introduir textos, afegir entrades, pàgines o imatges. Un cop creat l'espai personal, l'eina ofereix la possibilitat de rebre comentaris, generar categories i organitzar una pròpia agenda. En crear ElMeu.blog es va pensar "en les escoles i els col·lectius de gent gran". Per això, han fet una plataforma d'ús simple que no pugui produir cap impediment a les persones no natives tecnològiques.\nD'altra banda, ElMeu.blog vol oferir una experiència única als lectors i ha intentat que el disseny de la interfície afavoreixi una bona lectura. Per aquest motiu, l'estil de la pàgina és modern i net, i les tipografies són clares i fugen de les lletres display: "Les històries publicades han de ser les protagonistes i el centre d'atenció en els blogs", cita el comunicat d'InformatiCat.\nEls creadors de la plataforma són també els fundadors de BlogsCat, que actualment té 7.000 usuaris i una trajectòria de més de quatre anys. "ElMeu.blog aspira a convertir-se en la plataforma de referència en creació de blogs personals en català", deixen clar des d'InfomatiCat. Tot i que la pàgina web està feta íntegrament en català i va dirigida a catalanoparlants, l'entitat diu que no exclou l'ús d'altres idiomes en els blogs.


PINEDES I MAQUIA LITORAL. EL CAMÍ DE RONDA MÉS NATURAL DE LA COSTA BRAVA\nuna RUTA TOTALMENT SORPRENENT, on gairebé EL 80% anirem per petits senders\nAquesta és la millor època per a anar a la costa brava, molt poca gent amb cales gairebé en exclusiva. El tram que farem és el més desurbanizat, el més natural, una ruta impressionant que no et pots perdre; infinitat de cales que s'amaguen darrere de cada recolzada; un castell, barraques de pescadors, miradors, la Foradada, una cova, la península de Sa Cobertera amb el seu poblat ibèric i la platja del Castell, una de les poques platges en estat natural de la costa brava.\nTambé Victor, ens donarà dues petites xerrades sobre Origen de les cales de la Costa Brava y sobre les estrelles i la seva evolució.\n** Cada participant és responsable d'avaluar si el seu nivell físic és l'adequat per a l'activitat.\nDes de Barcelona. 0800, tornada 18h30\nDistància: 10 km amb algun tram de fort pujada.\nOrigen de les cales de la Costa Brava.\n+ 11 €, sortida de Barcelona. + 13 € sortida de Vilanova i la Geltrú.


Arxius de banalització - Mèdia.cat - Observatori Crític dels Mitjans\nLa informació ha perdut, en la majoria de grans mitjans, el seu factor pedagògic i ha maximitzat el seu caire exhibidor d’una realitat que volen simple, elemental, que aplana i insensibilitza. Els mitjans han banalitzat i han encobert la maldat dels actes, mentre en sobreexposaven d’altres per crear terror. La por i la inseguretat social han creat l'"a por ellos", i ara, 'ellos' i elles som tots.\nEl CAC analitzarà com Telecinco va vincular nazisme i independentisme\nEls informatius de Telecinco van il·lustrar una notícia sobre el 80è aniversari de 'La nit dels vidres trencats' a l'Alemanya nazi, l'esclat de violència de l'any 1938 que es considera l'inici de l'Holocaust, amb imatges d'una manifestació independentista catalana.\n‘Hitler estava molt boig però el seu potencial era meravellós’\nEn el programa "A punto con la 2" del segon canal de TVE entrevistaven el psicòleg Rafael Santandreu, que defensava la importància del perdó. L'exemple escollit, però, és com a mínim desafortunat i, en el moment que recull el vídeo, Santandreu afirma que "a Hitler cal acceptar-lo incondicionalment i llençar-li...


Els talibans rebutgen iniciar converses de pau amb el Govern de l'Afganistan - Diari de Girona\nEls talibans rebutgen iniciar converses de pau amb el Govern de l'Afganistan\nEls talibans van oferir una freda resposta a la proposta d'iniciar converses de pau amb el Govern afganès, un dia després que el president del país, Ashraf Ghani, s'oferís a reconèixer els insurgents com a part legítima en les negociacions. El grup armat no ha ofert encara una resposta formal a la invitació de Ghani, realitzada en una conferència de responsables de diversos països que participen en l'anomenat Procés de Kabul, que busca crear una plataforma per al diàleg que posi fi a més de 16 anys de guerra. Però el seu portaveu sí que va respondre a una «carta oberta» publicada aquesta setmana a la revista New Yorker per Barnett Rubin, un prestigiós analista de la política afganesa, que instava els talibans a acceptar dialogar amb el Govern afganès.\n«El nostre país ha estat ocupat, el que ha portat a un suposat Govern afganès d'estil americà que ens ha estat imposat», van assenyalar els talibans en la seva resposta. «I la seva idea que parlem amb ells i acceptem la seva legitimitat és la mateixa fórmula adoptada pels Estats Units per guanyar la guerra», afegia la resposta, destacant que el Procés de Kabul simplement busca la «rendició» dels talibans. Els Estats Units han incrementat l'assistència a l'Exèrcit afganès.


Zai Weixin | Barcelona Cultura\nLA BLOGOSFERA Us pensàveu que al segle XXI no quedaven homes del Renaixement? Doncs Albert Pastor fa de community manager, es dedica al cinema, fa de dissenyador... i canta en xinès.\nHo veureu en el vídeo de Zai Weixin, una de les últimes aventures musicals d'un cantautor de Sitges que, com explica ell mateix, fa "cançons d'estil pop folk català amb alguns moments de rock sobre drames quotidians, però amb humor i sarcasme".\nEl sarcasme i l'humor, però, potser són difícils de detectar en aquest tema, com a mínim per a nosaltres, ja que el canta.. en xinès, una llengua que va aprendre després d'una llarga estada per motius laborals al país asiàtic.\nLa cançó es diu Zai Weixin, que vol dir alguna cosa així com "Al xat" o, si ho preferiu, "Al Whatsapp", ja que Weixin (o We Chat en la versió castellana) és una de les apps més utilitzades a la Xina, una mena de Whatsapp (el funcionament és força similar) amb el qual es comuniquen bona part dels xinesos.\nGraduat a la Facultat de Comunicació Blanquerna de Barcelona, Pastor va estudiar també videoproducció i disseny gràfic, el que li ha permès realitzar diverses feines en el món audiovisual.\nAra, prova sort com a cantautor amb un tema romàntic i ple d'enyorança pels seus temps a la Xina en el qual Weixin l'ajuda a mantenir el contacte amb els amics i l'amor que va deixar a milers de quilòmetres de distància.\nUna petita immersió en la cultura xinesa plena de referències a la gastronomia, la música i les aficions dels xinesos d'avui: del huo guo (una mena de fondue de carn xinesa) a les cançons de moda (Xiao Pingguo), passant pel KTV, que és com els xinesos li diuen a una de les seves principals aficions: el karaoke.\nImatges de Barcelona i de la Xina s'alternen en un vídeo que, ja ho veureu, igual ens mostra paisatges de la ciutat xinesa de Hangzhou (on fa pocs dies es va celebrar la cimera del G20) com de la Sagrada Família, el metro de Barcelona... o la Moreneta!\nData de publicació: Dilluns, 12 Setembre 2016


Gaspar Blancafort – Gaspar Blancafort\nAnotació 29 Setembre 2017 29 Setembre 2017 Deixa un comentari\nAdoctrinament i resistència\nDesprés de sentir la roda de premsa del distingit Íñigo Méndez de Vigo, baró de Claret, de família borbònica i emparentat amb els Franco, ministre d’educació, cultura i esport i portaveu del Gobierno de España, em sento amb l’obligació moral de confirmar les seves paraules i admetre que, efectivament, a Catalunya existeix des de fa dècades un elaborat procés d’adoctrinament dels nostres pobres infants. Com que només puc parlar des de la meva posició personal, recordaré breument la meva traumàtica experiència dins del sistema educatiu català dels anys vuitanta, una experiència que només he aconseguit comprendre anys més tard, quan la maduresa de l’edat adulta m’ha permès desxifrar els mecanismes perversos de rentat de cervell que s’hi practicaven sistemàticament i a sang freda.\nDes de ben petit ja em van deixar clar que jo era un ciutadà del gran Reino de España, una informació que em van recordar constantment fins al final d’EGB. Em van explicar que la catalanitat només tenia sentit dins del marc de l’espanyolitat, de la qual emanaven totes les identitats i totes les legitimitats. Em van fer memoritzar la dinastia borbònica. Em van narrar el “descobriment” d’Amèrica com si fos un gran moment de la història de la humanitat, un esdeveniment del qual havíem d’estar orgullosos, l’instant en el qual la veritat va ser revelada als salvatges d’aquelles terres, que afortunadament van ser “civilitzats” per les coratjoses tropes espanyoles. La televisió, per la seva banda, tampoc no es quedava curta. Gràcies a ella vaig aprendre que la cultura de veritat, ja fos musical o cinematogràfica, provenia sempre de Madrid, la ciutat cosmopolita, el centre de la modernitat. Les manifestacions artístiques catalanes, en canvi, eren sempre relegades a la categoria de folklore regional, quelcom molt interessant d’estudiar des d’un punt de vista antropològic, però en cap cas una manifestació artística de ple dret que es pogués comparar amb tot el que provenia de la gran Espanya. Sardanes, bastoners i Jordi Pujol. Molt poc elegant, tot plegat. I de mica en mica, sense gairebé adonar-me’n, vaig començar a distanciar-me voluntàriament de tot el que fes pudor de català. Però tot això ja ho he explicat en un altre text.\nEl que volia deixar clar és que, gràcies als meus pares, als meus amics i als meus veïns, vaig acabar adonant-me que, dit sense embuts, l’estat espanyol m’havia rentat el cervell fins al punt de generar-me un autoodi malaltís. Ells van ser l’última línea de resistència d’una cultura que aquest diumenge durà a terme l’acte més gran d’afirmació i reivindicació dels últims segles.\nAnotació 7 Juliol 2016 8 Juliol 2016 Deixa un comentari\nUn pensament molest\nConvertir-te en un pensament molest al cap d’una persona amb qui has compartit mitja vida. Un pensament que intentarà combatre i esborrar amb l’ajuda dels altres. Que la teva existència s’hagi reduït a ser un obstacle, un fre, un llast. Saber que, per aquesta persona, un bon dia serà un dia en què la memòria incòmoda en què t’has convertit no es manifesti. Convertir-te en una mica de pols a la tauleta de nit. Pols que s’ha de netejar perquè no embruti l’habitació d’una nova vida.\nUn epíleg a “T’estimo, però marxo”.\nAnotació 21 Juny 2016 21 Juny 2016 Deixa un comentari\n“T’estimo, però marxo.”\nElla està asseguda a la tauleta de fusta que hi ha davant del sofà. El cap cot, els ulls inflats, les galtes humides. “Marxo de casa.” Ell mira la llum que travessa les cortines. És la llum d’un migdia de principis de juny, clara, neta, tallant. Fa que les fulles de les plantes presentin un verd d’alegria insultant. “Necessito estar sola.” Ell s’aixeca i obre la finestra. Cal ventilar l’aire del menjador. Fa dies que no treu la pols i l’ambient està carregat. “Ja fa massa temps que no estem bé.” Ella no pot parar de plorar. Ell li mira els ulls i pateix. Sembla que estiguin a punt d’explotar. Li posa la mà a l’espatlla i li diu que no passa res. “Estic confosa, però sé que ara no puc estar amb tu.” Ell assenteix i desvia la mirada a la foto que hi ha a la lleixa de l’altra punta del menjador. Un estiu de fa cinc anys. La parella s’abraça amb el mar de fons. Tots dos riuen. Són més joves. S’adona que ara té menys cabells. “Em sap molt greu el que t’estic fent, creu-me quan et dic que t’estimo més del que t’imagines.” Les paraules tallen més que llum que s’escola per les escletxes. “Si m’estimes tant, per què marxes?”, li voldria preguntar. Però no ho fa. “Si et preocupes tant per mi, per què m’abandones”, li voldria dir. Però no diu res. No diu res perquè no hi ha res que pugui dir. “Tinc por de perdre’t, però ara necessito estar sola.” I ell pensa que no, que no necessita estar sola. Pensa que això és només un eufemisme. El que realment li està dient és que necessita estar amb altra gent. “No pateixis, t’entenc. Espero que siguis molt feliç.” I ho diu de debò. Ella torna a plorar. I ell procura no interpretar les llàgrimes com una oportunitat. Perquè les llàgrimes, com les paraules, s’esvaeixen amb la distància. Ell s’aixeca i l’acompanya a la porta. Quan passa per davant la fotografia s’adona que el blau de l’aigua no li havia semblat mai tan intens i que el seu somriure no havia estat mai tan honest. Massa tard. A la porta, s’abracen. Es miren als ulls. S’oloren. Es fan un petó i es tornen a abraçar. Passen dos minuts, quatre minuts. Cada segon és l’últim. Cada contacte és definitiu. Al final, ell s’aparta i li xiuxiueja alguna cosa. Ella s’eixuga les llàgrimes, li diu adéu i se’n va. Quan la porta es tanca, ell sent el pes d’un abisme mut i desfermat creixent al seu pit. Deu anys en aquest pis. Deu anys de records, de paraules i de silencis acaben d’esvair-se en un instant. La llum clara de principis de juny il·lumina el terra del passadís. Als seus peus, una mica de borró. Intenta apartar-lo amb el peu, però se li enganxa a la sabata.\nAnotació 17 Juny 2016 17 Juny 2016 Deixa un comentari\nLa crisi dels quaranta, les experiències i les novetats\nS’apropen els quaranta i em converteixo en testimoni involuntari de les crisis que pateixen els que m’envolten. Suposo que, en el nostre context postmodern i cosmopolita, és força comprensible: molts anys amb la mateixa feina, amb la mateixa parella, amb els mateixos amics, amb la mateixa família. I la nostàlgia d’una època en què tot era novetat. Una època en què la ingenuïtat ens feia sentir més lliures. Una època, al capdavall, en què no teníem ni puta idea de res. I avui la vida s’ha convertit en una autopista plena de peatges (disculpeu la metàfora suada) que acabarà, més tard o més d’hora però inevitablement, al mateix lloc. Amb aquesta perspectiva tan poc encoratjadora en un món obsessionat amb una concepció empresarial de l’individu i que ens exigeix viure allò que alguns anomenen “experiències” –viatges, festivals, activitats culturals, esports d’aventura, gastronomia–, no és estrany que haguem desenvolupat una intolerància pràcticament genètica a la monotonia i a l’avorriment. I malgrat tot, hi ha un detall que em crida l’atenció. El denominador comú de les crisis dels meus coneguts és que les ànsies de “llibertat” –i ho escric entre cometes perquè, com la felicitat, l’individu, la voluntat i les experiències, el concepte se m’escapa– és que sempre s’acaben materialitzant en les mateixes activitats: ganes de sortir, de beure, de fumar, de follar a discreció i de fer-se el canalla amb uns grams de tal. I molt bé, res a dir. Que cadascú faci el que li vingui de gust. Però em crida l’atenció. Encara no he conegut ningú que em digui: “necessito llibertat, em dedicaré a la jardineria”; no suporto la monotonia, començaré a llegir l’obra de Ramon Llull”; “em sento engabiat, em llevaré d’hora per anar a passejar.” No. Més aviat la cosa acostuma a anar així: “m’acompanyes al festival de tal fins a les vuit del matí?”, “pillem alguna cosa i anem a l’Apolo?”, “ANEM A BERLÍN, LA CIUTAT COSMPOLITA DE L’AMOR HEDONISTA?” Tio, no em toquis els collons amb concerts plens d’adolescents, discoteques infernals i ciutats que fan pudor. Que tens quaranta anys, fill de puta. Sí, ho he dit. No hauria pensat que diria mai una cosa així. Però ho he dit. Jo només em vull comprar una planta i veure com creix. Arribar a casa, posar-me les espardenyes, mirar una pel·lícula i adormir-me al sofà. Rentar els plats. Plegar la roba. Parlar amb els meus amics. Conèixer gent nova? A prendre pel cul la gent nova, quina mandra. Viatjar a Tailàndia? Però si encara em perdo caminant per la meva comarca, per l’amor de Déu. Tinc ganes de rebolcar-me en l’avorriment de fer sempre el mateix. Tinc ganes de trobar sempre coses noves en allò que ja considerava esgotat. Sempre que he saltat d’experiència en experiència –quina ràbia, hòstia– he acabat més buit que una xibeca en una assemblea de la UAB. En fi, potser la crisi dels quaranta és la meva. Potser m’he fet vell. I la veritat és que m’agrada.\nRelat publicat per l’Endavant el 10 de juny de 2016.\nEl lavabo màgic dels vilatans\nLa ballarina i l'esgraó\nLa noia del guarda-roba\nRecords musicals d’un cretí nº1 – Kortatu\nA la revista Núvol\n"Coneixes aquesta marca?"\nL'adolescent i la veïna\nLa periodista cultural\nNo cool guys. No experts. No crybabies. PBR 2$.\nUn món interior de ritmes, acords i polles amb vinagre\nFollow Gaspar Blancafort on WordPress.com


Comprar domini .ORG.JO a Catalunya | Dominis lliures\nCercar dominis .org.jo\nDisponibilitat i preu de dominis .org.jo\nMitjançant aquesta utilitat podràs comparar el preu dels dominis d'internet .org.jo de i comprovar si nom de domini web que necessites es trova lliure o ja ha estat registrat prèviament per una altra persona, entitat o empresa. Si desafortunadament el domini ja ha estat registrat podràs realitzar un whois per conèixer les seves dades de registre, o també el podràs visitar directament per comprovar si està en línia.\n2.- En principi, si es tracta d'un lloc web d'empresa, hauries de comprovar si el nom de la marca està lliure. Per exemple, si vens rentadores MarcaX, sempre serà millor comprar el domini MarcaX.org.jo en lloc rentadoresbones.org.jo. Si no és possible, hauries de buscar un nom de domini que tingui implícita la paraula que millor representi l'activitat del teu lloc. En aquest cas, podríem triar rentadoresMarcaX.org.jo\n3.- És essencial que el nom de domini sigui fàcil de recordar. Per això, procura utilitzar un nom de domini curt, amb paraules bensonants i que contingui alguna keyword (paraula clau) rellevant. Però evita sempre donar-li caràcter d'eslògan, ja que els dominis tipus lamillorwebderentadores.org.jo, encara que sembli el contrari, avui ofereixen poca credibilitat i transparència de cara a l'usuari. Evita també l'ús del guió (-), pot donar lloc a confusió a l'hora de transmetre'l verbalment.